На основу члана 43. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19), члана 39. став 2. тачка 37. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 39. став (2) тачка 43) Статута Града Бијељина („Службени гласник Града Бијељина“, број: 9/17), Скупштина града Бијељина на својој 13. сједници одржаној дана 5. маја 2022. године, донијела је

**Р Ј Е Ш Е Њ Е**

**О ИМЕНОВАЊУ САВЈЕТА ЗА ИЗРАДУ РЕГУЛАЦИОНОГ ПЛАНА**

**„АГРО-ТРЖНИ ЦЕНТАР“ У БИЈЕЉИНИ**

Члан 1.

За чланове Савјета за израду Регулационог плана „Агро-тржни центар“ у Бијељини именују се:

1. Љубиша Петровић, Градоначелник Бијељине,
2. Борјан Максимовић, мастер инжењер урбанизма и регионалног развоја, Одјељење за просторно уређење ГУ Бијељина,
3. Бојана Вујовић, дипл. инж. архитектуре, Одјељење за просторно уређење ГУ Бијељина,
4. Ђурђија Ђукић, дипл. инж. архитектуре,
5. Мира Јездић, дипл. инж. хортикултуре,
6. Вера Панић, дипл. социолог,
7. Драган Илић, дипл.инж.машинства, „БН Гас“ Д.О.О. Бијељина,
8. Стојан Јововић, дипл. инж. саобраћаја, АД „Комуналац“ Бијељина,
9. Данијела Јењић, А.Д. „М:тел“ Бијељина ПЈ Бијељина,
10. Владимир Чордашевић, З.Е.Д.П. „Електро-Бијељина“ А.Д. Бијељина,
11. Милорад Рудић, дипл.инж.грађевине А.Д. „Водовод и канализација“ Бијељина,
12. Немања Митрић, дипл.инж.саобраћаја, Одјељење за стамбено-комуналне послове и заштиту животне средине ГУ Бијељина,
13. Огњен Рашевић, секретар

Члан 2.

Савјет се именује ради укупног праћења израде Регулационог плана „Агро-тржни центар“ у Бијељини, вођења јавне расправе и усаглашавања ставова и интереса.

Поред послова наведених у 1. ставу, задатак Савјета је и да заузима стручне ставове према питањима општег, привредног и просторног развоја подручја за које се план доноси, рационалности и квалитета предложених планских рјешења, усаглашености плана са документима просторног уређења који представљају основу за његову израду, као и усаглашености плана са одредбама Закона о уређењу простора и грађењу и другим прописима заснованим на закону.

Члан 3.

Усвајањем Регулационог плана „Агро-тржни центар“ у Бијељини ово Рјешење престаје да важи.

Члан 4.

Ово Рјешење ступа на снагу наредног дана од објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-111-82/22 |  | ПОТПРЕДСЈЕДНИК |
| Бијељина, |  | СКУПШТИНЕ ГРАДА БИЈЕЉИНА |
| Датум, 5. мај 2022. године |  |  |
|  |  | Миленко Митровић, с.р. |